
It is not real

It is not real című 16 darabból álló szitanyomat sorozatom, egy műalkotásként értelmezendő, mindemellett önreflexióm következő eleme. Mint ahogy egy múltbéli esemény feloldozását követően az alkotás létrehozása segít a teljes elfogadásban és felfedi az eltitkolni kívánt érzéseket, úgy alkotásom rétegei is megismerhetőek. Ahogy képesek vagyunk rögzíteni az értékeket a valóság megragadása végett, úgy feszegetem a magamról alkotott képet, mindennek tudatában felvállalva félelmeimet. Ezt a feltárulkozó helyzet indirekt módon is elhelyezhető a grafikában, a képi és szöveges elemek együttes kezelésével. A 16 egyforma nyomat mégis különbözik egymástól. Egy elemet kiemelve is működhetne akár különálló munkaként, hiszen a szöveg hiába van takarva, a kiemelet részletek még így is egymást követve összeolvashatóak. A cél a 16 nyomat együttes kezelése, ami által felfedhető a titok, amit a vastag festékréteg rejt.



